Magyar Logisztikai, Beszerzési és Készletezési Társaság

Debreceni Regionális Ellátási Lánc Platform szakmai nap
2024-11-21 08:00 - 15:00 (Europe/Helsinki)
A debreceni régió aktuális fejlődése során jelentős átalakulásokon megy keresztül. Mint azt tudjuk, az ilyen léptékű fejlesztések számos logisztikai kihívást is gördítenek az útba, melyeket a lehető leghatékonyabban kell vennünk. Ahhoz, hogy optimális döntéseket hozhassunk, elengedhetetlen a közös gondolkodás és a naprakész információk áramlása.

A Hajdú-Bihar Vármegyei Kereskedelmi és Iparkamara, Debrecen város vezetése és az EDC, az MLBKT (Magyar Logisztikai, Beszerzési és Készletezési Társaság), az MLSZKSZ (Magyar Logisztikai Szolgáltató Központok Szövetsége) és a Trans-Sped, több évtizedes logisztikai tapasztalattal, szükségesnek érezzük a régió nagyvállalatainak logisztikai- és beszerzési vezetői közötti kohézió megerősítését.

Pontosan ezért rendezzük meg 2024. november 21-én a Debreceni Regionális Ellátási Lánc Platform első szakmai napját, illetve annak érdekében, hogy a városvezetéssel és a régió meghatározó szereplőivel közösen folytassunk diskurzust a legégetőbb kérdésekről: Melyek a jelenleg legnagyobb hatást kifejtő gazdasági tendenciák Debrecenben és mire számíthatunk a jövőben? Hogyan alakulnak a munkaerőpiaci trendek? Miként fogunk megfelelni a fenntarthatósági elvárásoknak?

Meghívó – Geofúzió és metropolizáció az ellátási láncokban, a mesterséges intelligencia tükrében
2024-11-21 09:00 - 17:00
A Magyar Tudományos Akadémia tisztelettel meghív minden érdeklődőt 2024. november 21-i, a Magyar Tudomány Ünnepe rendezvénysorozat keretében megrendezésre kerülő eseményére, melyben az MLBKT társszervezőként vesz részt.

Ez az össztársadalmi érdeklődésre számot tartó téma, a világ komplex történéseinek összefüggéseire hívja fel a figyelmet a szervezetek különböző funkcionális területeinek jelenségeit megvizsgálva, jelenleg fókuszba helyezve az ellátási lánc menedzsmentet (SCM), és az emberi erőforrás menedzsmentet, mindezt a mesterséges intelligenciával támogatott működés jegyében. A konferencia célja, az ellátási láncokban és a hálózatokban jelenlévő kölcsönhatások bemutatása, az ember és a mesterséges intelligencia kollaborációjának tükrében.

Mesterséges intelligencia a logisztikában: Gyakorlatorientált workshop a BGE Hatvani Smart Shop Floor Logisztikai Laborjában
2024-12-03 09:00 - 12:00
A Budapesti Gazdasági Egyetem (BGE) egy interaktív workshopra várja a legújabb technológiák iránt érdeklődő logisztikai szakembereket és vállalati vezetőket, melynek fókuszában a mesterséges intelligencia gyakorlati alkalmazása áll.

A workshop célja, hogy a résztvevők megismerkedjenek olyan hatékonyságnövelő és korszerű ipari megoldásokkal, melyek a modern Ipar 4.0 technológiákra épülnek és megoldásokat nyújtanak a vállalatok számára saját smart factory koncepciójuk megvalósításában. A workshopon résztvevők aktív részesei lesznek a laborban zajló szimulációs gyakorlatoknak, bemutatjuk számukra mit jelent az adatvezéreltség, AI (Artificial Intelligence), genAI (Generativ AI) vagy például a quantum computing. Lehetőség lesz kipróbálni napjaink legfejlettebb technológiáit gyakorlatban, miközben végigkísérjük az adat keletkezésének-, tárolásának-, majd felhasználásának útját a logisztika területén.

A programnak a BGE hatvani okoslaborja (Smart Shop Floor Labor, SSFL) ad otthont, mely a Robert Bosch Elektronika Kft. és a Hatvani Önkormányzat közös pályázatával elnyerte a Kulturális és Innovációs Minisztérium (KIM) által alapított Ipar 4.0 szakmai díjat 2023-ban.

Gyógyszeripari évindító minikonferencia – A munkavállalói kompenzáció és gyógyszerlogisztika új kihívásai
2025-01-14 15:30 - 17:00
A munkavállalói kompenzáció és gyógyszerlogisztika új kihívásai, három vállalat a Marsh Kft., a Napra Forgó NPZrt. És az S.T.I. Hungary Kft. bemutatásában.

Csatlakozz Gyógyszeripari Tagozatunk minikonferenciájához, ahol felfedezzük a munkavállalói kompenzáció és a gyógyszerlogisztika folyamatait! Az első témánk során bemutatjuk, hogyan szerezhet megbízható információkat a javadalmazási piacon, és miként alakíthat ki versenyképes bérstratégiát szervezete számára.

Workshop – Mi várható a Hatóság részéről az ESG törvény kapcsán?
2025-01-21 16:30 - 18:00
A magyar ESG törvény és annak rendeletei 2023 év végén és 2024 közepén jelentek meg. A vállalatoknak a törvényben rögzítettek szerint ESG beszámolási kötelezettsége keletkezik. Az első érintetti körnek a 2024. üzleti évet követő majd az utolsó érintetti körnek a 2025. üzleti évet követő 6 hónapon belül. Hogyan lehet erre felkészülni és mit jelent az ESG beszámoló elkészítése?

LEAN ALAPISMERETEK és VESZTESÉGVADÁSZAT – Értékteremtés veszteségmentes folyamatokkal
2025-01-23 14:00 - 15:30
A mai gyorsan változó gazdasági környezetben a vállalatok számára kulcsfontosságúvá vált az értékteremtési célok elérése úgy, hogy közben a működésük hatékonyságát folyamatosan fejlesztik. Hogyan lehet mindezt megvalósítani a veszteségek minimalizálása és a folyamatok optimalizálása mellett? A válasz a Lean szemléletben rejlik, amely nemcsak hatékony módszertan, hanem olyan stratégiai gondolkodásmód is, amely a versenyképesség és a hosszú távú siker alapja.

A Lean elvek alkalmazása lehetővé teszi a vállalatok számára, hogy folyamatos fejlesztési kultúrát alakítsanak ki a szervezetben, amely támogatja a vevői értékteremtést, csökkenti a nem értékteremtő tevékenységeket, és biztosítja a magas minőség fenntartását. Ráadásul a Lean alkalmazhatósága túlmutat a gyártási és szolgáltatási szektoron, hiszen a hétköznapjaink során is hatékony eszköz a tevékenységeink veszteségmentesítésére.

Az előadás célja, hogy a résztvevők ne csak megismerjék a Lean alapelveit és veszteségszemléletét, hanem konkrét, gyakorlati példákon keresztül megtapasztalják a veszteségek beazonosításának és megszüntetésének eszközeit. Ez a tapasztalat azonnal beépíthető a napi munkafolyamatokba, segítve ezzel a vállalati célok megvalósítását és a szervezet folyamatos fejlődését.

LOGISZTIKAI NAPJA 2025 - SZERVEZZ TE IS PROGRAMOT!
2025-01-24 09:00 - 17:00
Idén 2025. április 10-én szervezük meg újra a Logisztika Napját Magyarországon a Nemzetközi Logisztika Napjával egyidőben.

A Magyar Logisztikai, Beszerzési és Készletezési Társaság immár 13. éve fogja össze ennek a napnak a hazai eseményeit és segít a szervezőknek, hogy ingyenes programjaik híre eljusson a logisztika iránt érdeklődőkhöz.

Ezen a napon számos logisztikával foglalkozó cég, de akár oktatási intézmény is, aktivizálja és megmutatja magát, egy-egy tevékenységét a szakma iránt érdeklődők számára.

A program lehet akár raktár- vagy kikötőbejárás, szakmai workshop a szakma jövőjéről, esetleg valamilyen szimulációs, tervező eszköz bemutatása. A lényeg, hogy a program során kiderüljön mennyire színes, sokszínű és izgalmas a logisztika.

Logisztikai Kórkép 2025.
2025-02-26 10:00
Szakértői kerekasztal-beszélgetés 2025 várható logisztikai trendjeiről, piaci helyzetről

A logisztikai iparág szolgáltatói és megbízói oldalának képviselői közösen járják körbe 2025 érzékeny, kritikus és mindenkit érintő valós kérdéseit. Témák, melyekről biztosan szó lesz:

Hol tart ma a szolgáltatók és megbízók játszmája? Ki van most előnyben?

Hogyan alakulnak idén a szolgáltatók, fuvarozók, szállítmányozók költségei?

Kapacitás hiánnyal vagy többlettel számoljunk ebben az évben?

Megéri a sokat emlegetett intermodális, RO-LA megoldások használata?

Miként alakulnak az export-import fuvardíj egyensúlyok?

Megbízói „cost cutting” vagy emelkedő fuvardíj trendek láthatóak a jelenlegi logisztikai tendereken?

….. és a legfőbb kérdés, lehetünk-e optimisták a logisztikai piacon 2025-ben?

Tapasztalt szakemberek osztják meg gondolataikat egy izgalmas, őszinte beszélgetésben.

Társasjáték és gamifikáció a felsőoktatásban
2025-03-04 16:00 - 18:00
A Széchenyi István Egyetemen egy különleges társasjáték született, amely a hallgatók tanulását, tudásuk visszaellenőrzését segíti, miközben közösséget épít, fejleszti kommunikációs készségeiket, nem mellesleg szórakoztató.

A program célja, hogy bemutasson két olyan, felsőoktatási kurzusokban alkalmazható társasjátékot, amely segíti az üzleti, műszaki menedzsment és társadalmi folyamatok megértését. A Z-generáció nagyon igényli az élményszerű oktatást, ami új és innovatív megoldásokat követel tőlünk, oktatóktól. A meghívott két csapat két különböző témában, de egy-egy jó megoldást mutat be..

Karrierépítés már az egyetem alatt?
2025-03-06 18:00 - 19:00
Hogyan építsd a karriered egyetemistaként? – Interaktív beszélgetés szakértőkkel

Lehet-e egyetem mellett dolgozni? Milyen lehetőségek várnak rád a munkaerőpiacon? Hogyan építhetsz karriert már hallgatóként?

Ha gyakornoki helyet keresel, a mesterképzés előtt állsz, két diploma között vacillálsz, vagy egyszerűen nem tudod, merre indulj, csatlakozz hozzánk egy izgalmas beszélgetésre!

Három elismert szakember osztja meg tapasztalatait és ad választ a legfontosabb kérdésekre.

Menni vagy maradni?
2025-04-03 18:00 - 19:00
A „Merre induljak? Mi legyek?” égető kérdések, amelyekről azt hittük, hogy az iskola- és pályaválasztásnál már letudtuk és többet nem kell ezzel a kérdéskörrel foglalkozni. Azonban egy alapdiploma megszerzésekor újra előkerülnek ezek a kérdések.

Ha szeretnél segítséget kapni, szívesen meghallgatnád ki miért döntött a mester diploma mellett vagy ellen, tarts velünk!

MLBKT Kiválóságok Díjátadó Est
2025-04-09 15:00 - 21:00
Ünnepeljünk együtt!

A Logisztika Napja előestéjén, 2025. április 9-én délután a szakma kiválóságait ünnepeljük. A nagy hagyományokkal rendelkező elismeréseinket méltó körülmények között adjuk át az Öbölház Rendezvényközpontban.

Logisztika Napja 2025
2025-04-10 09:00 - 17:00
2025. április 10-én ismét megnyílnak a hazai logisztikai vállalkozások kapui! Az MLBKT koordinálásával megvalósuló országos eseménysorozat ingyenes programokat kínál mindazok számára, akik szeretnének bepillantani a szakma kulisszatitkaiba.

🔷 Látogass el logisztikai központokba, raktárakba és ipari létesítményekbe!

🔷 Vegyél részt izgalmas előadásokon és interaktív bemutatókon!

🔷 Ismerd meg a legújabb trendeket és technológiai fejlesztéseket!

Ha érdekel, hogyan működik a logisztika a mindennapokban, szeretnéd testközelből látni, mi zajlik a színfalak mögött, válogass a számos online és offline esemény közül, és foglald le helyed a programokon!

Logisztikai Szakmai Napok 2025 – Innováció és Jövőkép a Logisztikában
2025-04-14 14:00 - 18:40
A Miskolci Egyetem Logisztikai Intézete, az MLBKT Logisztika 4.0 és Forecasting Tagozatának társzervezésével 2025. április 14-én megrendezésre kerül a Logisztikai Szakmai Nap – Innováció és Jövőkép a Logisztikában c. rendezvény, amelynek helyszíne a Miskolci Egyetem XXXVII. előadója.

A rendezvény keretében a szakma elismert vállalati képviselői osztják meg tapasztalataikat, bemutatva az automatizálás, digitalizáció és modern logisztikai megoldások legújabb fejleményeit.

Az esemény lehetőséget biztosít szakmai kapcsolatépítésre, valamint az iparági szereplők és hallgatók közötti eszmecserére.

JABIL vállalatlátogatás
2025-04-16 10:00 - 14:30
Látogass el a JABIL tiszaújvárosi gyárába!

Újabb izgalmas vállalatlátogatásra invitálunk benneteket, ezúttal a JABIL tiszaújvárosi telephelyére, amely a hazai elektronikai gyártóipar egyik meghatározó szereplője. A látogatás során a résztvevők betekintést nyerhetnek a nemrég kibővített raktárépületbe, valamint megismerkedhetnek a 2024-ben lezárt épületbővítési projekt Jelentkezési határidő 2024.04.07. Az esemény MLBKT tagok számára ingyenes, nem tagok 25 000 Ft + áfa térítés ellenében vehetnek részt rajta.

Beszerzési Konferencia 2025
2025-05-14 10:00 - 17:00
Kapcsolódj a szakma jövőjéről szóló eszmecserékbe!

Az MLBKT, a magyar ellátási lánc szakemberek, logisztikusok és beszerzők legnagyobb szakmai szervezete tagozatával, a Beszerzők és Beszerzési Vezetők Klubjával közösen, 13. alkalommal szervezi meg egész napos, izgalmas, interaktív konferenciáját. Ha fontos, hogy benne legyen a szakmai körforgásban és lépést tartson a turbulens változásokra adott legfrissebb irányokkal, ne hagyja ki ezt az eseményt!

Gyárlátogatás a Contitech Fluid Automotive Hungaria Kft. váci telephelyén
2025-05-28 10:00 - 15:00
Rövid gyártörténeti prezentációt követően lehetőség nyílik a telephely logisztikájának jobb megismerésére, illetve egyéb kapcsolódó társterületek működésének, jó megoldásainak megtekintésére.A látogatást követően alkalom nyílik további, kötetlen szakmai beszélgetésekre a gyár managereivel.

A résztvevők megismerhetik, hogy a gyár életében felmerült belső és külső kihívásokra milyen válaszokat adott a szervezet.

A gyárlátogatás hasznos minden logisztikai és gyártási környezetben dolgozó szakembernek, akik számára fontosa folyamatos fejlődés.

MLBKT MEET-UP a Business Festen
2025-06-12 12:00 - 17:00
Idén júniusban ismét berobban a Business Fest – az ország legnagyobb üzleti eseménye, ahol egyetlen nap alatt 15 színpad, több mint 6000 résztvevő és a hazai üzleti világ krémje gyűlik össze. Az MLBKT három színpadon is képviselteti magát, ahol izgalmas, szakmai előadásokkal készülünk.

Szeretnél ott lenni velünk? Akkor írj nekünk, és megnézzük, hogyan kapcsolódhatunk!

Vámháborús logisztikai körkép – mi jöhet még?
2025-09-25 10:00
Szakértői kerekasztal-beszélgetés a 2025 őszi logisztikai trendekről és piaci helyzetről

Trump vámháborúja alapvetően befolyásolja a piacokat, különösen a gyorsan változó feltételrendszerével. A kereskedelmi feltételek változásaira reagálnak az ellátási láncok is. Ezeknek a változásoknak már érezzük a hatását? , már láthatóak? , és ha igen azok hogyan hatnak a logisztikai szolgáltatói szektorra, mit jelent ez a forgalomra a volumenekre, a díjakra? Mit tehetnek a szolgáltatók és mit a megbízók, mire számítunk rövid távon?

Tapasztalt szakemberek osztják meg gondolataikat egy izgalmas, őszinte beszélgetésben.

MAHART CONTAINER CENTER vállalatlátogatás
2025-10-02 10:00 - 12:00
Gyere velünk a MAHART CONTAINER CENTERHEZ!

Vállalatlátogatásra invitálunk Magyarország egyetlen működő trimodális konténertermináljához, ahol a közúti, vasúti és vízi átrakás egy helyen zajlik.

Tarts velünk egy fergeteges, igazi kikötői hangulatot idéző programra, ahol testközelből láthatod, hogyan kezelnek évente több mint 250 000 TEU-t. A közelmúltban telepített, 41 tonna teherbírású daru pedig garantálja, hogy az élmény nemcsak látványos, hanem szakmailag is rendkívül inspiráló lesz!

Látogatás az Euromedic Logisztikai Központban
2025-10-14 14:30 - 16:00
Az Euromedic Logisztikai Központ meglátogatásával betekintést nyerhetsz a modern logisztikai folyamatokba és az építkezés során tapasztalt kihívásokba.

AUTO ID Show a Debreceni Egyetem Gazdaságtudományi Karán – ahol a színpadon a technológia a főszereplő!
2025-10-30 14:00 - 16:00
Technológiai Stand Up a jövő ellátási láncairól, az IBCS és a GS1 szakembereinek közreműködésével.

Lego a nézőtéren, raklap a színpadon – a játék és a valóság találkozása.

Interaktív ipari jelenetek: RFID, RTLS, Voice picking, Mobil nyomtatás, Digital Link QR kódKihívások és megoldások – az ipari digitalizáció minden mozzanata karnyújtásnyira.

Raktári kiszedés a leghatékonyabban, beltéri nyomon követés valós időben, elektronikus rendelés és e-szállítólevél egy kattintással, a jövő vonalkódja a mobilodon – élőben, látványosan.

Nem száraz prezentáció, hanem igazi élmény – szakmai humorral fűszerezve.

33. MLBKT Kongresszus
2025-11-11 09:00 - 2025-11-13 13:00
TÖBB MINT KONFERENCIA! – Közösség, inspiráció és szakmai lendület – egy helyen!

Szellemi felfrissülés – Előadások, workshopok, szakmai beszélgetések, folyosói eszmecserék 3 napon át. Minden, ami az ellátási láncok hatékony működtetésében hasznos a napi munkavégzésben, a távlatok feltérképezésében.

Kapcsolódások – Szervezetten és spontán, játékosan és komolyan. Sokan már alig várják, hogy találkozzanak a rég nem látott ismerősökkel, akikhez nem üzleti kapcsolatok fűzik, hanem a közös szakmaiság. Mások üzleti kapcsolatokat építenek, amit különböző eszközökkel, dedikált networking időkkel támogatunk.

Pezsgő sokszínűség – Az év supply chain eseményén egyedülállóan változatos a résztvevők összetétele. Különböző szintű vezetők (cégvezetők, funkcionális vezetők, csoportvezetők), beszerzők – logisztikai – ellátási lánc szakemberek, megbízók és logisztikai szolgáltatók, egyetemisták és senior munkatársak.

Évindító logisztikai piaci körkép 2026
2026-02-18 10:30 - 11:30
HOGYAN FORMÁLJA AZ ÚTDÍJAK EMELKEDÉSE A SZÁLLÍTMÁNYOZÁS JÖVŐJÉT?

Mi várható 2026-ban a logisztikában?

Az útdíjak folyamatos emelkedése alapjaiban rajzolja át a szállítási piacot – függetlenül attól, hogy közúton, vasúton, tengeren vagy légi úton dolgozol. A kérdés már nem az, hogy hatással van-e a költségekre és kapacitásokra, hanem az, hogyan lehet rá felkészülni.

Az MLBKT Logisztikai Szolgáltatói Tagozata hagyományos évindító kerekasztal-beszélgetésén vezető iparági szakemberek osztják meg:

mit mutat a piac most,

milyen tanulságokat hozott az elmúlt fél év,

és mire érdemes készülni a következő időszakban.

Ez nem előadás – hanem egy őszinte, gyakorlatias beszélgetés a valós piaci helyzetről.

Zwack Unicum Nyrt. vállalatlátogatás
2026-03-09 09:00 - 12:30
Vállalatlátogatás a Zwack Unikum Zrt. dunaharaszti gyárában

Tarts velünk egy különleges vállalatlátogatásra Magyarország egyik legismertebb és legrégebbi ipari vállalatához! A több mint 230 éves múltra visszatekintő Zwack Unikum Zrt. dunaharaszti gyárában a hagyomány és a modern gyártási–logisztikai megoldások találkozását ismerhetjük meg testközelből.

A program során vezetői előadásokon keresztül kapunk átfogó képet a vállalat működéséről és ellátási láncáról, majd gyárlátogatás keretében betekintést nyerünk az italgyártási folyamatokba, az érlelési terekbe és a palackozásba. A látogatást kötetlen szakmai beszélgetés zárja.

Ha érdekel, hogyan működik egy ikonikus magyar márka a mindennapi operáció és logisztika szintjén, ez a program neked szól.

Automatizált adatkezelés a logisztikai folyamatokban
2026-03-20 09:00 - 13:15
Az ellátási láncok digitalizációja felgyorsult, miközben a manuális adatkezelés egyre nagyobb hibakockázatot és költséget jelent.

Az automatizált, szabványosított adatkezelés és az AI-alapú elemzés ma már kulcs a hatékonyság, az átláthatóság és a versenyképesség növeléséhez.

Tagozati programunkon a résztvevők megismerit, hogyan valósítható meg a teljes ellátási lánc automatizált, szabványosított adatkezelése a gyakorlatban.

Áll az alku? Egy este amikor kibeszéljük a beszerzőket
2026-03-23 19:00 - 21:00
A Connect Conflict Night egy különleges színházi produkció, amely a Connect eseménysorozat része és amelyen tavaly már 10 előadáson 4000 néző tanult szórakozva.

A szervezők összegyűjtik a vállalaton belüli stresszes és konfliktusos helyzeteket, amelyeket az Itt és Most Társulat improvizációs színészei jelenetekké formálnak.

A színpadon megjelenő szituációkat látva szakértő vendégeink segítségével kísérletet teszünk a helyzetek elemzésére, feloldására és megoldására.

A legjobb jelenetek, a legnagyobb konfliktusok, a közönségkedvencek! A legszórakoztatóbb és legelgondolkodtatóbb vállalati történetek! Ezzel a gyűjteménnyel készülünk most Nektek!

A lean értékteremtő szemlélete és alap eszközei
2026-03-26 18:00 - 19:30
Az előadás betekintést ad a lean értékteremtő gondolkodásába és olyan alap eszközökbe, amelyek segítenek hatékonyabb, átláthatóbb működést kialakítani a munkában és a mindennapokban.

A lean alapok egy tömör, mégis tartalmas 1,5 órás előadás, amely nemcsak a lean gondolkodás alapjait mutatja be, hanem azokat az alap eszközöket is, amelyekkel már másnap el lehet kezdeni dolgozni.

Könyvbemutató – friss kiadványok a logisztika és ellátásilánc menedzsment területén
2026-04-15 17:00 - 18:30
Az MLBKT Oktatói Tagozata 2026. április 15-én online könyvbemutatót szervez, mely során a szerzők új könyveket mutatnak be. Így a résztvevők azokat megismerhetik, potenciálisan kedvet kaphatnak az elolvasáshoz, szélesítik látókörüket. Az Oktatói Tagozat célja, hogy új ismeretekre hívja fel a figyelmet a logisztika és ellátási láncok területén.

Logisztika Napja 2026
2026-04-16 09:00 - 17:00
2026. április 16-án újra megrendezésre kerül a Logisztika Napja. Immár 14 éve segítjük, hogy megnyíljanak a magyarországi logisztikával foglalkozó helyszínek kapui és az ingyenes programjaik híre eljusson a logisztika iránt érdeklődőkhöz.

Nagy örömmel támogatjuk az események szervezését és hírt adunk róla minden csatornánkon.

Biztatjuk eseményszervezőinket, hogy szervezzenek fizikai, esetleg online eseményeket, gyárlátogatásokat, workshopokat, minikonferenciákat, mutassák meg magukat az érdeklődő szakmai közönségnek.
